Afrikaanse sanger, oud-Bok deel van vanjaar se Strictly Come DancingKarlien van Jaarsveld. Foto: Facebook Die sanger Karlien van Jaarsveld en oud-rugbyspeler Gary Botha neem aan die 8ste seisoen van die gewilde program deel. Die nuwe seisoen begin Vrydag 5 Junie om 19:30 op SABC3. Die ander deelnemers is Nkululeko Tshirambula van Muvhango; die kletsrymer Siya “Slikour” Metane; die sokkerspeler Stanton Fredricks; akteur en komediant Jason Goliath; die radio-omroeper Pearl Modiadie; die 5FM-radiopersoonlikheid Sureshnie Rider; die Espresso-aanbieder Leigh-Anne Williams en die bekende TV-aanbieder Bridget Masinga. Katlego Maboe en Roxy Burger is vanjaar se aanbieders terwyl Michael Wentink, Tebogo Kgobokoe en Samantha Peo die dansers sal beoordeel.